title: 2006/450/EZ: Odluka Vijeća od 27. lipnja 2006. o izmjeni Odluke 2003/631/EZ o usvajanju mjera vezanih uz Liberiju na temelju članka 96. Sporazuma o partnerstvu između AKP-a i EZ-a u slučaju od osobite žurnosti

text:
               11/Sv. 116

               HR

               Službeni list Europske unije

               87

         32006D0450

               L 179/51

               SLUŽBENI LIST EUROPSKE UNIJE

         ODLUKA VIJEĆA
   od 27. lipnja 2006.
   o izmjeni Odluke 2003/631/EZ o usvajanju mjera vezanih uz Liberiju na temelju članka 96. Sporazuma o partnerstvu između AKP-a i EZ-a u slučaju od osobite žurnosti
   (2006/450/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 300. stavak 2. drugi podstavak,
   uzimajući u obzir Sporazum o partnerstvu između AKP-a i EZ-a potpisan u Cotonou 23. lipnja 2000. (1) (dalje u tekstu: Sporazum između AKP-a i EZ-a),
   uzimajući u obzir unutarnji sporazum između predstavnika vlada država članica, koje su se sastale u okviru Vijeća, o potrebnim mjerama i postupcima za provedbu Sporazuma o partnerstvu između AKP-a i EZ-a (2), a posebno njegov članak 3.,
   uzimajući u obzir prijedlog Komisije,
   budući da:

               (1)

               Odluka Vijeća 2002/274/EZ od 25. ožujka 2002. o završetku savjetovanja s Liberijom na temelju članaka 96. i 97. Sporazuma o partnerstvu između AKP-a i EZ-a (3) predviđa usvajanje odgovarajućih mjera u smislu članka 96. stavka. 2. točke (c) i članka 97. stavka 3. Sporazuma o partnerstvu između AKP-a i EZ-a.

               (2)

               Odluka Vijeća 2003/631/EZ od 25. kolovoza 2003. o usvajanju mjera vezanih uz Liberiju na temelju članka 96. Sporazuma o partnerstvu između AKP-a i EZ-a u slučaju od osobite žurnosti (4) predviđa usvajanje daljnjih odgovarajućih mjera u smislu članka 96. stavka 2. točaka (b) i (c) Sporazuma o partnerstvu između AKP-a i EZ-a.

               (3)

               Odluka Vijeća 2005/16/EZ (5) o izmjeni Odluke 2003/631/EZ produljuje valjanost ovih mjera do 30. lipnja 2006.

               (4)

               Mjere koje poduzima vlada Liberije u vrlo teškoj proračunskoj situaciji potvrđuje njezinu odlučnost da učini napredak u skladu s načelima dobrog upravljanja, poštovanja ljudskih prava i vladavine prava.

               (5)

               Stoga je prikladno ukinuti dotične odgovarajuće mjere usvojene na temelju članka 96. Sporazuma o partnerstvu između AKP-a i EZ-a,

         ODLUČILO JE:
   Članak 1.
   Ukidaju se odgovarajuće mjere usvojene na temelju članka 96. Sporazuma o partnerstvu AKP-a i EZ-a.
   Članak 2.
   Intenzivan politički dijalog nastavlja se na temelju članka 8. Sporazuma o partnerstvu između AKP-a i EZ-a. Sadržaj ovog političkog dijaloga naveden je u priloženom pismu Predsjednici Liberije.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 27. lipnja 2006.

            Za Vijeće

            Predsjednik

         J. PRÖLL

      (1)  SL L 317, 15.12.2000., str. 3. Sporazum kako je izmijenjen Sporazumom potpisanim u Luxembourgu 25. lipnja 2005. (SL L 287, 28.10.2005., str. 4.).

      (2)  SL L 317, 15.12.2000., str. 376.

      (3)  SL L 96, 13.4.2002., str. 23.

      (4)  SL L 220, 3.9.2003., str. 3.

      (5)  SL L 8, 12.1.2005., str. 12.
   PRILOG
   Bruxelles, …
   Nj. E. Ellen Johnson-Sirleaf
   Predsjednica Liberije
   Poštovana,
   Pismom broj SGS4/15736 od 23. prosinca 2004., Europska unija obavijestila je Vladu Liberije o svojoj namjeri da do 30. lipnja 2006. produži valjanost odgovarajućih mjera koje je usvojilo Vijeće 25. kolovoza 2003. Tim se pismom predviđa ukidanje mjera ustoličenjem demokratski izabranog i odgovornog predsjednika i Vlade.
   Europska unija zadovoljna je primijetiti odlučnost novoizabrane Vlade u listopadu i studenome 2005. da uvede demokratske promjene i reformira rad javnog sektora. Europska unija posebno je zadovoljna da:

               —

               su parlamentarni i predsjednički izbori u listopadu i studenome 2005. bili slobodni, transparentni i pošteni,

               —

               se poštuje sloboda izražavanja i sloboda medija,

               —

               Vlada podupire i aktivno sudjeluje u provedbi Programa pomoći pri ekonomskom upravljanju i odgovornom vođenju (GEMAP).

         Brojne teškoće ipak usporavaju provedbu vladinih obveza u području ljudskih prava i vladavine prava, kako slijedi:

               —

               Komisija za ljudska prava je u procesu reorganizacije nakon što je vlada imenovala nove povjerenike,

               —

               provedeno je malo kaznenih progona protiv pripadnika snaga sigurnosti okrivljenih za ozbiljna kršenja ljudskih prava,

               —

               nove snage sigurnosti još nisu u potpunosti operativne,

               —

               temeljit pregled pravnog sustava još je u tijeku,

               —

               Komisija za istinu i pomirbu trebala bi početi s radom u lipnju 2006., ali dodijeljeni proračun nije dovoljan kako bi joj omogućio da obavi sve svoje zadatke.

         Stoga je potreban daljnji napredak u području ljudskih prava i vladavine prava.
   Imajući u vidu prethodno navedeno, Europska unija smatra da je liberijska Vlada zauzela dobro stajalište i pokazuje zadovoljavajuću odlučnost da poboljša situaciju u državi. Europska unija želi ohrabriti liberijsku Vladu da tako nastavi i dalje.
   Stoga je prikladno ukinuti odgovarajuće mjere usvojene na temelju članka 96. Sporazuma o partnerstvu između AKP-a i EZ-a.
   Poboljšan, strukturiran politički dijalog temeljen na članku 8. Sporazuma o partnerstvu između AKP-a i EZ-a provodi se s ciljem nastavka ojačavanja poštovanja ljudskih prava, demokracije, vladavine prava i dobrog upravljanja. Politički dijalog odnosi se na:

               —

               praćenje akcije protiv korupcije i provedba GEMAP-a,

               —

               ostvareni napredak Komisije za ljudska prava i Komisije za istinu i pomirbu,

               —

               reforme sektora pravosuđa i sigurnosti,

               —

               osiguranje aktivnog praćenja rezultata vanjskih revizija paradržavnih agencija i vladinih financijskih institucija,

               —

               kazneni progon onih koji su uključeni u kršenja ljudskih prava.

         Na njihovom prvom sastanku u okviru unaprijeđenog političkog dijaloga na temelju članka 8., stranke dogovaraju obveze koje poduzima liberijska Vlada.
   S poštovanjem,

         Za Komisiju

         Za Vijeće


title: Odluka Vijeća (EU) 2016/1218 od 18. srpnja 2016. o sklapanju Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               27.7.2016

               HR

               Službeni list Europske unije

               L 201/1

         ODLUKA VIJEĆA (EU) 2016/1218
   od 18. srpnja 2016.
   o sklapanju Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i člankom 218. stavkom 8.,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Europske komisije,
   uzimajući u obzir prethodnu suglasnost Europskog parlamenta,
   budući da:

               (1)

               Protokol uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, (dalje u tekstu „Protokol”) potpisan je u ime Unije i njezinih država članica 18. lipnja 2015.

               (2)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, odobrava se u ime Unije i njezinih država članica kako bi se uzelo u obzir pristupanje Republike Bugarske i Rumunjske Uniji (1).
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednica

         F. MOGHERINI

      (1)  Protokol je priložen Odluci o njegovom potpisivanju.


title: Odluka predsjednika Europske komisije od 2. prosinca 2009. o potpisivanju uredbi, direktiva i odluka Komisije u kojima nije navedeno na koga su naslovljene (C(2009) 9848)

text:
162                    HR                               Službeni list Europske unije                                                 01/Sv. 17
32009D1217(01)
L 332/78                                             SLUŽBENI LIST EUROPSKE UNIJE                                                17.12.2009.
                                           ODLUKA PREDSJEDNIKA EUROPSKE KOMISIJE
                                                          od 2. prosinca 2009.
               o potpisivanju uredbi, direktiva i odluka Komisije u kojima nije navedeno na koga su naslovljene
                                                              (C(2009) 9848)
PREDSJEDNIK EUROPSKE KOMISIJE,                                            Međutim, predsjednik delegira ovlasti glavnom tajniku za potpi
                                                                          sivanje onih akata koji zbog žurnosti ne mogu čekati sljedeći
uzimajući u obzir Ugovor o Europskoj uniji,                               sastanak Komisije kako bi se objavili i stupili na snagu.
uzimajući u obzir Ugovor o funkcioniranju Europske unije, a               Za potpisivanje uredbi, direktiva i odluka Komisije u kojima nije
posebno njegov članak 297. stavak 2.,                                     navedeno na koga su naslovljene i koje se donose prema
                                                                          postupku ovlašćivanja na temelju članka 13. Poslovnika, ovla
uzimajući u obzir Ugovor o osnivanju Europske zajednice za                šćuju se članovi Komisije kojima su dodijeljene ovlasti za dono
atomsku energiju,                                                         šenje akta.
DONIO JE OVU ODLUKU:                                                      Za potpisivanje uredbi, direktiva i odluka Komisije u kojima nije
                                                                          navedeno na koga su naslovljene i koje se donose postupkom
                              Članak 1.                                   delegiranja ili daljnjeg delegiranja ovlasti na temelju članaka 13.,
                                                                          14. i 15. Poslovnika, ovlašćuju se delegirani dužnosnici kojima
Uredbe, direktive i odluke Komisije u kojima nije navedeno na             su dodijeljene ovlasti za donošenje akta.
koga su naslovljene i koje su donesene usmenim postupkom na
temelju članka 8. Poslovnika Komisije potpisuje predsjednik u
                                                                                Članak 2.
sažetoj bilješci na sjednici Komisije tijekom koje se donose. Ovu
bilješku potpisuje predsjednik ili član Komisije, koji ga zamje          Ova se Odluka primjenjuje od 1. prosinca 2009.
njuje prema redoslijedu prvenstva koji utvrđuje predsjednik.
Uredbe, direktive i odluke Komisije, u kojima nije navedeno na
koga su naslovljene i koje su donesene pisanim postupkom na               Sastavljeno u Bruxellesu 2. prosinca 2009.
temelju članka 12. Poslovnika navode se u dnevnoj bilješci.
Dnevne bilješke prilažu se sažetoj bilješci u kojoj se navode i
koja se priprema za Komisiju u skladu s člankom 17. stavkom                                                       Predsjednik
1. Poslovnika, koju potpisuje predsjednik tijekom sastanka.                                                 José Manuel BARROSO


title: 2004/870/EZ: Odluka Vijeća od 29. travnja 2004. o sklapanju Sporazuma o suradnji između Europske zajednice i Islamske Republike Pakistana

text:
               11/Sv. 115

               HR

               Službeni list Europske unije

               240

         32004D0870

               L 378/22

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o sklapanju Sporazuma o suradnji između Europske zajednice i Islamske Republike Pakistana
   (2004/870/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181., zajedno s člankom 300. stavkom 2. prvom rečenicom i člankom 300. stavkom 3. prvim podstavkom,
   uzimajući u obzir mišljenje Komisije (1),
   uzimajući u obzir mišljenje Europskog parlamenta,
   budući da:

               (1)

               Komisija je u ime Zajednice pregovorima dogovorila Sporazum o suradnji između Europske zajednice i Islamske Republike Pakistana.

               (2)

               Sporazum je u ime Zajednice potpisan nakon njegovog sklapanja.

               (3)

               Na temelju članka 177. Ugovora politika Zajednice u području razvojne suradnje je unaprijediti održivi gospodarski i društveni razvoj zemalja u razvoju, njihovo neometano i postupno uključivanje u svjetsko gospodarstvo i borba protiv siromaštva u tim zemljama.

               (4)

               Zajednica u provođenju svojih ciljeva u području vanjskih odnosa treba odobriti Sporazum o suradnji između Europske zajednice i Islamske Republike Pakistana,

         ODLUČILO JE:
   Članak 1.
   Sporazum o suradnji između Europske zajednice i Islamske Republike Pakistana odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest propisanu člankom 23. Sporazuma.
   Članak 3.
   Komisija kojoj pomažu predstavnici država članica predstavlja Zajednicu u Zajedničkoj komisiji predviđenoj člankom 16. Sporazuma.
   Članak 4.
   Ova Odluka objavljuje se u Službenom listu Europske unije.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL C 17, 22.1.1999., str. 6.


title: Odluka Komisije оd 22. listopada 2013. o osnivanju stručne skupine Komisije za oporezivanje digitalnoga gospodarstva

text:
               30.10.2013

               HR

               Službeni list Europske unije

               C 316/11

         ODLUKA KOMISIJE
   оd 22. listopada 2013.
   o osnivanju stručne skupine Komisije za oporezivanje digitalnoga gospodarstva
   2013/C 316/07
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 113. i 115. Ugovora Europskoj uniji i državama članicama dodjeljuje se zadaća osiguravanja uspostave i funkcioniranja unutarnjeg tržišta.

               (2)

               S ciljem razvijanja cjelovitog stajališta Unije o poreznim pitanjima u digitalnom gospodarstvu Komisiji će možda biti potrebna stručnost savjetodavnog tijela.

               (3)

               Stoga treba osnovati stručnu skupinu u području oporezivanja digitalnoga gospodarstva te odrediti njezine zadaće i strukturu.

               (4)

               Stručna skupina pridonijela bi razvijanju cjelovitog stajališta Unije o poreznim pitanjima u digitalnom gospodarstvu, analizirajući važna pitanja i nudeći Komisiji niz rješenja za ta pitanja.

               (5)

               Stručna bi skupina morala biti manjeg opsega kako bi se osigurao brz napredak i rezultati. Morala bi se sastojati od pojedinaca koji temeljito poznaju digitalno gospodarstvo i u njemu imaju praktično iskustvo, pojedinaca s akademskim obrazovanjem u području oporezivanja i/ili ekonomije te pojedinaca sa specijalizacijom u oporezivanju i, po mogućnosti, praktičnim iskustvom u oporezivanju digitalnoga gospodarstva. Kako bi iskazala svoj autoritet i neovisnost, skupinom bi trebao predsjedati član sa znatnim političkim iskustvom.

               (6)

               Za članove stručne skupine treba odrediti i pravila o objavljivanju informacija.

               (7)

               Osobne podatke treba obrađivati u skladu s Uredbom (EZ) br. 45/2001 Europskog parlamenta i Vijeća (1).

               (8)

               Primjereno je odrediti razdoblje primjene ove Odluke,

         ODLUČILA JE:
   Članak 1.
   Predmet
   Ovime se osniva stručna skupina za oporezivanje digitalnoga gospodarstva, dalje u tekstu: „stručna skupina”.
   Članak 2.
   Zadaće
   1.   Stručna skupina ima sljedeće zadaće:

               (a)

               Komisiji pomagati u pripremi zakonodavnih prijedloga ili drugih političkih inicijativa;

               (b)

               pratiti razvoj politike oporezivanja povezane s digitalnim gospodarstvom;

               (c)

               osigurati razmjenu ideja, iskustva i primjera dobre prakse u području oporezivanja digitalnoga gospodarstva;

               (d)

               doprinositi dajući ideje za oporezivanje digitalnoga gospodarstva i preispitivati moguće alternative za trenutačno važeće osnovice za oporezivanje, uzimajući u obzir posebnosti EU-a, ali i razvoj politika na svjetskoj razini;

               (e)

               vršiti temeljitu analizu odnosa između poslovanja poduzeća koja su aktivna u digitalnom gospodarstvu u EU-u i njihova izravnog ili neizravnog doprinosa prihodima od poreza u državama članicama te analizu nedostataka u prilagodbi trenutačnih poreznih propisa digitalnom gospodarstvu;

               (f)

               Komisiji dostavljati moguća rješenja najvažnijih pitanja koja se javljaju tijekom analiza navedenih u točki (e), navodeći za svako rješenje rizike, moguće posljedice te gospodarski i financijski učinak koje bi ono imalo za EU.

         2.   Stručna skupina podnijet će Komisiji izvješće o svojem radu do 1. srpnja 2014.
   Članak 3.
   Savjetovanje
   Komisija se može savjetovati sa stručnom skupinom o svim pitanjima koja se odnose na digitalno gospodarstvo.
   Članak 4.
   Članstvo – imenovanje
   1.   Stručna skupina sastoji se od najmanje šest, a najviše sedam članova:

               (a)

               jednog člana imenovanog osobno s obrazovanjem u području ekonomije, prava ili financija i visokog političkog profila;

               (b)

               jednog ili dva člana imenovana osobno koji temeljito poznaju digitalno gospodarstvo i u njemu imaju praktično iskustvo;

               (c)

               jednog ili dva člana imenovana osobno s akademskim iskustvom u oporezivanju i/ili gospodarstvu;

               (d)

               jednog ili dva člana imenovana osobno svojstvu sa specijalističkim obrazovanjem u području oporezivanja i, po mogućnosti, praktičnim iskustvom u oporezivanju digitalnoga gospodarstva;

         2.   Člana navedenog u stavku 1. točki (a) imenuje povjerenik za oporezivanje i carinsku uniju. Članove navedene u stavku 1. točkama (b), (c) i (d) imenuje glavni direktor za oporezivanje i carinsku uniju iz redova stručnjaka u područjima navedenima u člancima 2. i 3. koji su se javili na poziv na natječaj.
   3.   Članovi se imenuju na razdoblje do 1. srpnja 2014. Ostaju na dužnosti do kraja mandata osim ako budu isključeni ili zamijenjeni.
   4.   Članovi koji više nisu sposobni djelotvorno pridonijeti radu skupine, koji daju ostavku ili koji ne poštuju uvjete iz 2. podstavka 2. stavka ovog članka ili članka 399. Ugovora, mogu biti isključeni ili zamijenjeni do kraja mandata.
   5.   Članovi djeluju neovisno i u javnom interesu.
   6.   Imena članova objavljuju se u registru stručnih skupina Komisije i ostalih sličnih subjekata („Registar”).
   7.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Rad
   1.   Stručnom skupinom predsjeda član naveden u članku 4. stavku 1. točki (a).
   2.   Povjerenik za oporezivanje i carinsku uniju imenuje predstavnika Komisije koji može pozvati stručnjake izvan stručne skupine koji imaju specijalizaciju u području koje se obrađuje da sudjeluju u radu skupine na ad hoc osnovi.
   3.   Članovi stručne skupine i pozvani stručnjaci pridržavaju se obveze čuvanja profesionalne tajne koja je propisana Ugovorima i pripadajućim provedbenim pravilima te propisa Komisije o sigurnosti povezanih sa zaštitom povjerljivih podataka EU-a iz Priloga Odluci Komisije 2001/844/EZ, EZUČ, Euratom od 29. studenoga 2001. o izmjeni njezina internog poslovnika (2). U slučaju kršenja tih obveza Komisija može poduzeti odgovarajuće mjere.
   4.   Sastanci stručne skupine održavaju se u zgradama Komisije ako stručna skupina drugačije ne odluči, što mora odobriti predstavnik Komisije. Komisija osigurava usluge tajništva. Sastancima stručne skupine mogu prisustvovati i drugi zainteresirani dužnosnici Komisije.
   5.   Stručna skupina donosi svoj poslovnik na temelju standardnog poslovnika za stručne skupine.
   6.   Komisija je dužna staviti na raspolaganje svu relevantnu dokumentaciju (npr. dnevne redove, zapisnike i podneske sudionika) u registar ili s pomoću poveznice iz registra na za to namijenjenu web-stranicu gdje se mogu pronaći informacije. Dokumenti se ne objavljuju u slučajevima kada bi njihovo otkrivanje ugrozilo zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001.
   Članak 6.
   Troškovi sastanaka
   1.   Sudionici u aktivnostima stručne skupine ne primaju naknade za svoje usluge.
   2.   Komisija vrši naknadu putnih troškova i dnevnica sudionika u aktivnostima stručne skupine u skladu s važećim propisima Komisije.
   3.   Naknada troškova iz stavka 2. vrši se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Primjena
   Odluka se primjenjuje do 1. srpnja 2014.

      Sastavljeno u Bruxellesu 22. listopada 2013.

            Za Komisiju

         Algirdas ŠEMETA

            Član Komisije

      (1)  SL L 8, 12.1.2001., str. 1.

      (2)  SL L 317, 3.12.2001., str. 1.


title: Odluka Europskog parlamenta (EU) 2015/1645 od 29. travnja 2015. o razrješnici za izvršenje proračuna Europskog potpornog ureda za azil za financijsku godinu 2013.

text:
               30.9.2015

               HR

               Službeni list Europske unije

               L 255/197

      ODLUKA EUROPSKOG PARLAMENTA (EU) 2015/1645
      od 29. travnja 2015.
      o razrješnici za izvršenje proračuna Europskog potpornog ureda za azil za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europskog potpornog ureda za azil za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2013. zajedno s odgovorima Ureda (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Ured za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (5), a posebno njezin članak 35.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0085/2015),

         1.

            daje razrješnicu izvršnom direktoru Europskog potpornog ureda za azil za izvršenje proračuna Ureda za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 102.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 132, 29.5.2010., str. 11.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 2012/56/EU: Odluka Komisije od 31. siječnja 2012. o prilagodbi pragova iz članaka 157. točke (b) i 158. stavka 1. Uredbe (EZ, Euratom) br. 2342/2002 o utvrđivanju detaljnih pravila za provedbu Financijske uredbe

text:
               06/Sv. 8

               HR

               Službeni list Europske unije

               334

         32012D0056

               L 029/43

               SLUŽBENI LIST EUROPSKE UNIJE

         ODLUKA KOMISIJE
   od 31. siječnja 2012.
   o prilagodbi pragova iz članaka 157. točke (b) i 158. stavka 1. Uredbe (EZ, Euratom) br. 2342/2002 o utvrđivanju detaljnih pravila za provedbu Financijske uredbe
   (2012/56/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (1), a posebno članak 271. iste Uredbe,
   budući da:

               (1)

               Uredba Komisije (EU) br. 1251/2011 (2) prilagodila je pragove primjenljive na ugovore o javnoj nabavi na temelju Direktive Europskog parlamenta i Vijeća 2004/18/EZ od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (3).

               (2)

               Zbog konzistentnosti potrebno je uspostaviti pragove iz članka 157. točke (b) i članka 158. stavka 1. Uredbe (EZ, Euratom) br. 2342/2002.

               (3)

               S obzirom da su pragovi prilagođeni Uredbom (EU) br. 1251/2011 primjenljivi od 1. siječnja 2012. godine, ova se Odluka također mora primjenjivati od 1. siječnja 2012. godine. Stoga ova Odluka stupa na snagu dan nakon njene objave u Službenom listu Europske unije.

               (4)

               Odluka Komisije 2010/78/EU od 9. veljače 2010. godine o prilagodbi pragova iz članaka 157. točke (b) i 158. stavka 1. Uredbe (EZ, Euratom) br. 2342/2002 o utvrđivanju detaljnih pravila za provedbu Financijske uredbe (4) je zastarjela te mora biti stavljena izvan snage.

         DONIJELA JE OVU ODLUKU:
   Članak 1.
   Ekvivalenti pragova u eurima koji se primjenjuju na ugovore o javnoj nabavi određuju se kako slijedi:

               —

               5 000 000 EUR u članku 157. točki (b),

               —

               130 000 EUR u članku 158. stavku 1. točki (a),

               —

               200 000 EUR u članku 158. stavku 1. točki (b),

               —

               5 000 000 EUR u članku 158. stavku 1.točki (c).

         Članak 2.
   Odluka 2010/78/EU stavlja se izvan snage.
   Članak 3.
   Ova Odluka stupa na snagu sljedećeg dana nakon dana objave u Službenom listu Europske unije.
   Primjenjuje se od 1. siječnja 2012.

      Sastavljeno u Bruxellesu 31. siječnja 2012.

            Za Komisiju

            Predsjednik

         José Manuel BARROSO

      (1)  SL L 357, 31.12.2002., str. 1.

      (2)  SL L 319, 2.12.2011., str. 43.

      (3)  SL L 134, 30.4.2004., str. 114.

      (4)  SL L 37, 10.2.2010., str. 73.


title: 2014/490/EU: Odluka br. 2 Zajedničkog odbora Regionalne konvencije o paneuromediteranskim povlaštenim pravilima o podrijetlu od 21. svibnja 2014. u pogledu zahtjeva Republike Moldove da postane ugovorna stranka Regionalne konvencije o paneuromediteranskim povlaštenim pravilima o podrijetlu

text:
               23.7.2014

               HR

               Službeni list Europske unije

               L 217/53

         ODLUKA br. 2 ZAJEDNIČKOG ODBORA REGIONALNE KONVENCIJE O PANEUROMEDITERANSKIM POVLAŠTENIM PRAVILIMA O PODRIJETLU
   od 21. svibnja 2014.
   u pogledu zahtjeva Republike Moldove da postane ugovorna stranka Regionalne konvencije o paneuromediteranskim povlaštenim pravilima o podrijetlu

      (2014/490/EU)

   ZAJEDNIČKI ODBOR,
   uzimajući u obzir Regionalnu konvenciju o paneuromediteranskim povlaštenim pravilima o podrijetlu (1),
   budući da:

               (1)

               Člankom 5. stavkom 1. Regionalne konvencije o paneuromediteranskim povlaštenim pravilima o podrijetlu (dalje u tekstu „Konvencija”) propisuje se da treća osoba može postati ugovorna stranka ove Konvencije pod uvjetom da zemlja kandidatkinja ili državno područje ima na snazi sporazum o slobodnoj trgovini kojim se predviđaju povlaštena pravila o podrijetlu s najmanje jednom ugovornom strankom.

               (2)

               Republika Moldova podnijela je depozitaru Konvencije pismeni zahtjev za pristupanje Konvenciji 17. srpnja 2013.

               (3)

               Republika Moldova članica je Srednjoeuropskog sporazuma o slobodnoj trgovini, koji su potpisale Albanija, Bosna i Hercegovina, bivša jugoslavenska republika Makedonija, Republika Moldova, Crna Gora, Srbija i Kosovo (2). Stoga Republika Moldova ima na snazi sporazum o slobodnoj trgovini sa šest ugovornih stranaka Konvencije i ispunjuje uvjet za nove ugovorne stranke određen člankom 5. stavkom 1. Konvencije.

               (4)

               Člankom 4. stavkom 3. točkom (b) Konvencije određeno je da Zajednički odbor donosi odlukom pozive trećim osobama da pristupe Konvenciji.

               (5)

               Švicarska Konfederacija i Kneževina Lihtenštajn obavijestili su tajništvo Zajedničkog odbora da nisu bili u mogućnosti dovršiti svoje unutarnje postupke prije sastanka 21. svibnja i da, u skladu s člankom 4. stavkom 4. Konvencije, njihovo prihvaćanje odluke na tom sastanku ovisi o dovršenju tih postupaka,

         DONIO JE OVU ODLUKU:
   Članak 1.
   Republiku Moldovu poziva se da pristupi Regionalnoj konvenciji o paneuromediteranskim povlaštenim pravilima o podrijetlu.
   Članak 2.
   Ova Odluka stupa na snagu 1. rujna 2014.

      U Bruxellesu 21. svibnja 2014.

            Za Zajednički odbor

            Predsjednik

         P.-J. LARRIEU

      (1)  SL L 54, 26.2.2013., str. 4.

      (2)  Ovim nazivom ne dovode se u pitanje stajališta o statusu te se on koristi u skladu s Rezolucijom Vijeća sigurnosti UN-a 1244(1999) i mišljenjem Međunarodnog suda pravde o proglašavanju neovisnosti Kosova.


title: 2013/5/EU: Odluka Vijeća od 17. prosinca 2012. o pristupanju Europske unije Protokolu o zaštiti Sredozemnog mora od onečišćenja koje proizlazi iz istraživanja i iskorištavanja epikontinentalnog pojasa, morskog dna i morskog podzemlja

text:
               15/Sv. 28

               HR

               Službeni list Europske unije

               181

         32013D0005

               L 004/13

               SLUŽBENI LIST EUROPSKE UNIJE

         ODLUKA VIJEĆA
   od 17. prosinca 2012.
   o pristupanju Europske unije Protokolu o zaštiti Sredozemnog mora od onečišćenja koje proizlazi iz istraživanja i iskorištavanja epikontinentalnog pojasa, morskog dna i morskog podzemlja
   (2013/5/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Konvencija o zaštiti Sredozemnog mora od onečišćavanja koja je kasnije preimenovana u Konvenciju o zaštiti morskog okoliša i obalnog područja Sredozemlja (dalje u tekstu: „Barcelonska konvencija”) sklopljena je u ime Europske zajednice Odlukom Vijeća 77/585/EEZ (2), a izmjene Barcelonske konvencije prihvaćene su Odlukom Vijeća 1999/802/EZ (3).

               (2)

               U skladu s člankom 7. Barcelonske konvencije, potpisnice moraju poduzeti sve odgovarajuće mjere za sprečavanje, smanjivanje, suzbijanje i u najvećoj mogućoj mjeri zaustavljanje onečišćavanja područja Sredozemnog mora koje proizlazi iz istraživanja i iskorištavanja epikontinentalnog pojasa, morskog dna i morskog podzemlja.

               (3)

               Jedan od Protokola uz Barcelonsku konvenciju odnosi se na zaštitu Sredozemnog mora od onečišćenja koje proizlazi iz istraživanja i iskorištavanja epikontinentalnog pojasa, morskog dna i morskog podzemlja (dalje u tekstu: „Protokol o odobalnim aktivnostima na moru”). Stupio je na snagu 24. ožujka 2011. Do sada su ga ratificirali Albanija, Cipar, Libija, Maroko, Sirija i Tunis. Osim Cipra još neke države članice, potpisnice Barcelonske konvencije, nedavno su najavile da i one namjeravaju ratificirati Protokol.

               (4)

               Procjenjuje se da u Sredozemnom moru ima više od 200 aktivnih odobalnih platformi, a postavljanje dodatnog broja postrojenja je u pripremi. Očekuje se povećanje aktivnosti u području istraživanja i iskorištavanja ugljikovodika nakon otkrića velikih rezervi fosilnih goriva u Sredozemlju. Zbog poluzatvorenosti i posebne hidrodinamike Sredozemnog mora, nesreća poput one koja se dogodila u Meksičkom zaljevu 2010. godine mogla bi izazvati neposredne prekogranične posljedice za gospodarstvo Sredozemlja i osjetljive morske i obalne ekosustave. Vjerojatno je da će predmet srednjoročnih istraživanja i iskorištavanja biti rudna bogatstva na otvorenom moru, morskom dnu i u morskom podzemlju,

               (5)

               Neučinkovito rješavanje problema rizika koji proizlaze iz tih aktivnosti moglo bi ozbiljno ugroziti napore svih država članica koje su obvezne poduzimati potrebne mjere za postizanje i održavanje dobrog okolišnog stanja svojih morskih voda u Sredozemlju, kako se zahtijeva Direktivom 2008/56/EZ Europskog parlamenta i Vijeća od 17. lipnja 2008. o uspostavljanju okvira za djelovanje Zajednice u području politike morskog okoliša (Okvirna direktiva o morskoj strategiji) (4). Osim toga, poduzimanje potrebnih mjera doprinijelo bi ispunjavanju i poštovanju obveza na koje su se Grčka, Španjolska, Francuska, Italija, Cipar, Malta, Slovenija i sama Unija obvezali kao potpisnici Barcelonske konvencije.

               (6)

               Protokol o odobalnim aktivnostima obuhvaća širok raspon odredaba koje treba provoditi na različitim upravnim razinama. Dok je primjereno da Unija svojim aktivnostima doprinosi sigurnosti odobalnog istraživanja i iskorištavanja, imajući na umu, između ostalog, veliku vjerojatnost prekograničnog utjecaja okolišnih problema povezanih s tim aktivnostima, države članice i njihova odgovarajuća nadležna tijela trebali bi biti odgovorni za neke detaljne mjere utvrđene u Protokolu o odobalnim aktivnostima.

               (7)

               U Komunikaciji Komisije pod nazivom „Suočavanje s izazovom sigurnosti odobalnih naftno-plinskih aktivnosti” donesenoj 12. listopada 2010. utvrđeno je da postoji potreba za međunarodnom suradnjom radi promicanja sigurnosti odobalnih aktivnosti i mogućnosti odziva u cijelom svijetu te da je istraživanje mogućnosti koje pružaju regionalne konvencije jedna od mjera koje su s tim povezane. Komisija preporuča da se u bliskoj suradnji s dotičnim državama članicama ponovno pokrene proces prema stupanju na snagu Protokola o odobalnim aktivnostima.

               (8)

               Vijeće je u svojim Zaključcima o sigurnosti odobalnih naftno-plinskih aktivnosti, usvojenima 3. prosinca 2010. navelo da bi Unija i njezine države članice i dalje trebale igrati istaknutu ulogu u nastojanjima da se postignu najviši sigurnosni standardi u okviru međunarodnih inicijativa i foruma i regionalne suradnje, na primjer u Sredozemlju. Vijeće je isto tako pozvalo Komisiju i države članice da na najbolji način iskoriste postojeće međunarodne konvencije.

               (9)

               Europski parlament je u svojoj rezoluciji od 13. rujna 2011. naglasio važnost potpunog stupanja na snagu neratificiranog Protokola o odobalnim aktivnostima, s ciljem zaštite od onečišćenja koje proizlazi iz istraživanja i iskorištavanja.

               (10)

               Jedan od ciljeva politike zaštite okoliša Unije je promicanje mjera za rješavanje regionalnih okolišnih problema na međunarodnoj razini. Vezano uz Protokol o odobalnim aktivnostima posebno je važno imati na umu veliku vjerojatnost prekograničnih učinaka na okoliš u slučaju nesreća u poluzatvorenom moru kao što je Sredozemno more. Stoga je primjereno da Unija poduzme sve potrebne mjere koje doprinose sigurnosti odobalnih aktivnosti istraživanja i iskorištavanja i mjere za zaštitu morskog okoliša u Sredozemnom moru.

               (11)

               Komisija isto tako predlaže uredbu o sigurnosti odobalnih aktivnosti traženja, istraživanja i proizvodnje nafte i plina (dalje u tekstu: „predložena uredba”).

               (12)

               Protokol o odobalnim aktivnostima odnosi se na područje koje u velikoj mjeri podliježe pravu Unije. To na primjer uključuje elemente kao što su zaštita morskog okoliša, procjena utjecaja na okoliš i odgovornost za zaštitu okoliša. Podliježući konačnoj odluci zakonodavaca o predloženoj uredbi, Protokol o odobalnim aktivnostima u skladu je s ciljevima te uredbe, uključujući i one koji se odnose na odobravanje, procjenu utjecaja na okoliš te na tehničke i financijske mogućnosti gospodarskih subjekata.

               (13)

               Ključno je osigurati blisku suradnju između država članica i institucija Unije kako u procesu pregovaranja i zaključivanja Protokola tako i u ispunjavanju preuzetih obveza. Ta obveza suradnje proizlazi iz zahtjeva za jedinstvom kod međunarodnog zastupanja Unije i njezinih država članica. Stoga bi države članice koje su potpisnice Barcelonske konvencije a još nisu ratificirale Protokol trebale poduzeti potrebne mjere za okončanje postupaka ratifikacije ili pristupanja Protokolu o odobalnim aktivnostima.

               (14)

               Unija bi stoga trebala pristupiti Protokolu o odobalnim aktivnostima,

         DONIJELO JE OVU ODLUKU:
   Članak 1.
   Pristupanje Europske unije Protokolu o zaštiti Sredozemnog mora od onečišćenja koje proizlazi iz istraživanja i iskorištavanja epikontinentalnog pojasa, morskog dna i morskog podzemlja ovime se odobrava u ime Unije.
   Tekst Protokola o odobalnim aktivnostima priložen je ovoj Odluci.
   Članak 2.
   Predsjednika Vijeća ovime se ovlašćuje da imenuje jednu ili više osoba ovlaštenih da u ime Unije kod Vlade Španjolske koja preuzima funkcije depozitara, kako je predviđeno člankom 32. stavkom 2. Protokola o odobalnim aktivnostima, polože ispravu o odobrenju kojom se izražava suglasnost Unije da je Protokol o odobalnim aktivnostima (5) obvezuje.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. prosinca 2012.

            Za Vijeće

            Predsjednik

         S. ALETRARIS

      (1)  Suglasnost od 20. studenoga 2012. (još nije objavljena u Službenom listu).

      (2)  SL L 240, 19.9.1977., str. 1.

      (3)  SL L 322, 14.12.1999., str. 32.

      (4)  SL L 164, 25.6.2008., str. 19.

      (5)  Glavno tajništvo Vijeća objavit će datum stupanja na snagu Protokola o odobalnim aktivnostima za Uniju u Službenom listu Europske unije.


title: 2014/369/EU: Odluka Vijeća od 13. svibnja 2014. o sklapanju, u ime Europske unije, Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka

text:
               19.6.2014

               HR

               Službeni list Europske unije

               L 179/1

         ODLUKA VIJEĆA
   od 13. svibnja 2014.
   o sklapanju, u ime Europske unije, Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka

      (2014/369/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 5. listopada 2006. odobrilo Sporazum o partnerstvu u sektoru ribarstva između Europske zajednice i Unije Komorâ („Sporazum o partnerstvu”) donošenjem Uredbe (EZ) br. 1563/2006 (1).

               (2)

               Europska unija je u pregovorima s Unijom Komorâ dogovorila novi protokol uz Sporazum o partnerstvu kojim se plovilima Europske unije odobravaju ribolovne mogućnosti u komorskim vodama.

               (3)

               Novi protokol potpisan je na temelju Odluke Vijeća 2013/786/EU (2) te se privremeno primjenjuje od 1. siječnja 2014.

               (4)

               U interesu je Europske unije provođenje Sporazuma o partnerstvu putem protokola o utvrđivanju ribolovnih mogućnosti i odgovarajućeg financijskog doprinosa te određivanju uvjeta za promicanje odgovornog i održivog ribolova u komorskim vodama.

               (5)

               Sporazumom o partnerstvu osniva se Zajednički odbor odgovoran za praćenje primjene tog sporazuma. Nadalje, u skladu s protokolom, Zajednički odbor može odobriti određene izmjene protokola. Radi olakšanja odobrenja tih izmjena, prikladno je ovlastiti Komisiju, podložno posebnim uvjetima, za njihovo odobravanje na temelju pojednostavljenog postupka.

               (6)

               Trebalo bi odobriti novi protokol,

         DONIJELO JE OVU ODLUKU:
   Članak 1.
   Protokol između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva između Europske zajednice i Unije Komorâ („Protokol”) odobrava se u ime Europske unije (3).
   Članak 2.
   Predsjednik Vijeća u ime Europske unije šalje obavijest predviđenu u članku 14. Protokola.
   Članak 3.
   Podložno odredbama i uvjetima navedenima u Prilogu, Komisija je ovlaštena odobriti, u ime Europske unije, izmjene Protokola u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2014.

            Za Vijeće

            Predsjednik

         E. VENIZELOS

      (1)  Uredba Vijeća (EZ) br. 1563/2006 od 5. listopada 2006. o sklapanju Sporazuma o partnerstvu u sektoru ribarstva između Europske zajednice i Unije Komorâ (SL L 290, 20.10.2006., str. 6.).

      (2)  Odluka Vijeća 2013/786/EU od 16. prosinca 2013. o potpisivanju, u ime Europske unije, i privremenoj primjeni Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka (SL L 349, 21.12.2013., str. 4.).

      (3)  Protokol je objavljen u SL L 349, 21.12.2013., str. 5. zajedno s odlukom o njegovu potpisivanju.

      PRILOG
      Opseg ovlaštenja i postupak za utvrđivanje stajališta Europske unije u okviru Zajedničkog odbora

                  1.

                  Komisija je ovlaštena pregovarati s Unijom Komorâ i, prema potrebi te podložno poštovanju uvjeta iz stavka 3. ovog Priloga, odobriti izmjene Protokola u odnosu na sljedeća pitanja:

                              (a)

                              preispitivanje ribolovnih mogućnosti u skladu s člankom 5. stavkom 1. Protokola;

                              (b)

                              odluku o modalitetima sektorske potpore u skladu s člankom 3. Protokola;

                              (c)

                              provedbu Protokola i njegovih priloga u skladu s člankom 5. stavkom 3. Protokola.

                  2.

                  U okviru Zajedničkog odbora uspostavljenog na temelju Sporazuma o partnerstvu Europska unija:

                              (a)

                              djeluje u skladu sa ciljevima koje Unija želi postići u okviru zajedničke ribarstvene politike;

                              (b)

                              poštuje zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje u ribarstvu.

                  3.

                  Kada se predviđa donošenje odluke o izmjenama Protokola iz stavka 1. na sastanku Zajedničkog odbora, poduzimaju se mjere potrebne kako bi se osiguralo da će stajalište koje će se izraziti u ime Europske unije uzeti u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, pravovremeno prije relevantnog sastanka Zajedničkog odbora, šalju na razmatranje i odobrenje dokument koji sadrži pojedinosti o predloženom stajalištu Europske unije.
                  U odnosu na pitanja iz stavka 1. točke (a), za odobravanje predviđenog stajališta Europske unije od strane Vijeća zahtijeva se kvalificirana većina glasova. U ostalim slučajevima stajalište Europske unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od dvadeset dana od primitka pripremnog dokumenta, ovisno o tome što nastupi ranije. U slučaju takvog protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi stajalište Europske unije uzelo u obzir nove elemente, pitanje se upućuje Vijeću ili njegovim pripremnim tijelima.
                  Komisija je pozvana poduzeti sve pravovremene mjere potrebne u smislu daljnjeg postupanja u vezi s odlukom Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.